open-index/open-wikipedia-markdown huggingface dataset:
Risistenza

La **risistenza** è lu risìstiri, lu sforzu ca si compi p'opponirisi a quarchiccosa o pi cuntrastari a quarchidunu. Poti èssiri anchi lu rifiutu d'assicunnari la vuluntati o li ntinzioni di l'àutri. E' midemmi lu durari a longu nta nu sforzu o ntôn travagghiu, la capacitati di suppurtari a longu la fatica, la ribbustizza fìsica o psicològgica rispettu a li malatìi e a li avvirsitati. E' puru la pruprità d'un matiriali di règgiri a li còrpira, a lu strappu, a sullicitazzioni ecc., senza spizzàrisi, rumpìrisi o difurmàrisi n modu sinzìbbili. Ntô sport, la risistenza è l'attitùdini di n'attileta a còmpiri nu sforzu rigulari e prulungatu, ca pò èssiri evidinziata n gari di longa durata o supra pircursi maiuri.

Catigurìa:Cosi
Oppusizzioni

L**'oppusizzioni** è l’oppòniri, l’opponirisi e lu sò risurtatu. E' l’opponirisi pi cuntrastari na pirsuna o n’azzioni o na nizziativa di l'àutri; e macari l’azzioni o lu cumpurtamentu cu cui ci s'opponi. E' videmmi n'argomentu cuntrariu, na rèplica. Ntâ pulìtica, è l'attivitati, l'azzioni di cu s'opponi â pulìtica d'un cuvernu. Ntê paisi a riggimi parramintari, è l'azzioni di cuntrastu asircitata ligarmenti dî partiti cuntrari a la pulìtica di majuranza di lu cuvernu. 

Catigurìa:Fatti
Lìnia ritta

*La parola "retta" punta ccà. Pi àutri significati dâ parola retta taliati puru [[retta (disambiguitati)]]*

La **lìnia ritta** o **retta** è la lìnia cchiù brevi c'unisci dui punti, ndifinitamenti prulungata ntê dui versi. È lu cuncettu primitivu dâ giometrìa euclidèa. È macari la riprisintazzioni gràfica d'un finòminu statìsticu, econòmicu, e sìmuli.

## Talìa puru

* Lìnia

Catigurìa:Giometrìa
Retta (ecunumìa)

*Pi àutri singificati dâ parola "retta", taliati [[retta (disambiguitati)]]*

La **retta** è nu canuni, zoè na summa fissa ca si paja a scadenzi rigulari, speci minzili, pi lu vittu e l’alloggiu n culleggi e pinzioni.

Catigurìa:Danaru
Riti (attrezzu)

La **riti** è n'attrezzu custituitu di fila cchiù o menu grossi di fibbri tèssuli ntrizzati e aggruppati a magghia, usatu pi catturari pisci o midemmi aceddi e armali sarvaggi.

Catigurìa:Attrezzi
Catigurìa:Pisca
Rivugghiu

**Rivugghiu** pò rifiriri a:
*lu vùgghiri di novu: Rivugghiu (cucina)
*la criscimogna: Rivugghiu (rigugghiu)
Ribbrezzu

Lu **ribbrezzu** è nu motu ntenzu di ripulsioni causatu di na sgradèvuli mprissioni fìsica o murali.

Catigurìa:Fatti
Schifu

Lu **schifu** (o **schifìu**) è lu ribbrezzu, la ripugnanza.

## Sprissioni catanisa

Lu "**schifìu**" è pi la pruvinza di Catania lu baccanu, oppuru pò èssiri la cazziata.

Asempi: 

* Nta na strata assai trafficata di màchini, c'è **schifìu** (baccanu).

* Turiddu nun ubbidìu a nzoccu ci dissi sò patri e chistu ci fici **schifìu** (cazziata). 

Catigurìa:Fatti
Ricchizza

La **ricchizza** è la cunnizzioni di cu è riccu, n quantu hà làruca dispunibbilitati di beni matiriali (mòbbili o mmòbbili) e speci di danaru. E' macari zoccu si pussedi. E' midemmi lu patrimoniu matiriali e spirituali ca custituisci risursa e fonti di rèdditu pi un paisi, un locu, ecc. Nta l'ecanumìa, è lu nzemi di li beni tangìbbili (li beni mòbbili e mmòbbili, lu cuntanti e li tìtuli) e ntangìbbili (lu liveddu di cultura e li capacitati ca custituìscinu lu cussiddittu capitali umanu) ca hannu valuri di mircatu e sunnu n gradu di prodùciri rèdditu.

Catigurìa:Ricchizza
Rizzu

Lu **rizzu** è nu mammìfiru quatrùpidi nicu dâ famigghia:  *Erinaceidae*.  Li rizzi cumprènninu la suttafamigghia: *Erinaceinae*.  Chiddi chi s'attròvanu ntâ Sicilia (e 'n Italia) sunnu dû gèniri:  *Erinaceus* (speci: *Erinaceus europaeus*). 

Lu rizzu cci nn'havi lu corpu tozzu e lu musu appuntitu. E' nzittìvuru e nutturnu, e cci havi la schina e li cianchi cuperti d'acùlii utilizzati a scopu difinzivu.

## Ntâ littiratura siciliana
N'astrattu di *Lu surci e lu Rizzu* di *Favuli Morali* di Giuvanni Meli:
:Trasi lu rizzu, e tantu sicc'incugna
:chi pri li spini lu surci tarocca,
:e dispiratu da la tana scugna:
:e dicchiù lu rumpugna
:l'usurpaturi, e jia gridannu ancora:
:"Cui punciri si senti nèscia fora''.

## Rifirimenti


## Lijami di fora
(pi ngrisi)
*University of Michigan Museum of Zoology
*UK Mammal Society fact sheet - European Hedgehog
*Extensive Hedgehog Facts
* thehedgehog.co.uk 

Catigurìa:Armali
Ricordiu

Lu **ricordiu** è lu ricurdari, lu ricurdàrisi, l’èssiri ricurdatu. E' puru chiddu ca si ricorda, la mmàggini di pirsuni o cosi passati cunzirvata ntâ mimoria. e' macari l'uggettu ca cunzerva o rinnova la mimoria di quarchiccosa o di quarchidunu.

Catigurìa:Cosi
Ridìculu

Lu **ridìculu** è cu s'esponi a la risata, a lu dileggiu speci pirchì si cumporta n modu ammaccarrunatu, appatatatu o bizzarru, stravacanti, ecc. E' cu sùscita la risata n quantu strammu, gruttiscu, acciaffatu, ecc.

Catigurìa:Rolu
Rigugghiu

Lu **rigugghiu** è nu sviluppu lussuriggianti dâ ciuritura e dû fugghiami nta na chianta o 'n gèniri ntâ natura.

Catigurìa:Fatti
Rivèttica

La **rivèttica** è la parti ripiegata, la strimitati arruvisciata una o cchiù voti.

Catigurìa:Custura
Rimediu

Lu **rimediu** è lu fàrmacu o la cura capaci di guariri, alliviari o privèniri un duluri o na malatìa. Poti èssiri macari lu menzu o l'espidienti p'ovviari a na situazzioni crìtica, a nu prìculu o a nu dammaggiu.

Catigurìa:Cosi
Catigurìa:Midicina
Rimpatriata

La **rimpatriata** è lu ritrovu speci cunviviali d'amici ca nun si ncòntranu di assai tempu.

Catigurìa:Sucità
Catigurìa:Amicizzia
Amicu (amicizzia)

L**'amicu** è cu ci havi un ligami d'amicizzia cu quarchidunu.

Catigurìa:Amicizzia
Catigurìa:Famigghia
Catigurìa:Sucità
Passamanu

Lu **passamanu** è na sbarra appricata susu un parapettu, longu na scala o ntôn menzu di trasportu pùbbricu, p'appuiàrisi o p'aggrappàrisi. Lu passamanu è di lignu o di mitallu, e supra un barcuni, un tirrazzu, na scala, ecc. pruteggi li pirsuni dû vuotu suttastanti.

Catigurìa:Mminzioni umani
Catigurìa:Sicurizza
Turiddu picchì cchiànci

Stu jocu vinìa fattu principarmenti di li picciriddi. Speci nta la stati, nta li strati e li curtigghi, s'accuminzava a jucari ntô primu pumiriggiu e si cuntinuava pi uri e uri nsinu â sira, finu a quannu li matri chiamàvanu li figghi pi manciari.      

:Tutti li picciriddi fannu nu cìrculu tinènnusi pi li manu.
:Nu picciriddu sta a lu centru e n’àutru sta fora dô girutunnu e gira sartillannu ntornu a lu cìrculu, facennu finta di chiànciri; lu picciriddu ca sta ntô centru lu chiama:  
 
:***Turiddu, picchì-cchiànci?***
***A nanna mi-nni mannavu***   (Rispunti Turiddu)
:***Ci vòi stari cu-mmìa?*** ( dici l’autru picciriddu)
***Cchi-mmi runa vossìa?*** (Turiddu)
:***Ti rugnu na vastedda o iòrnu*** 
:***e n càuci a-mmanziòrnu!*** (l'autru)
***Pu… i… i… i… !*** (Chianci Turiddu)

Chista situazzioni s’arripeti diversi voti; pi ogni giru attornu a lu cìrculu, li ufferti di la vastedda aumèntanu di unu ogni vorta finu a quannu lu picciriddu ca sta intra a lu cìrculu cangia la sò ufferta nta stu modu:

:***Turiddu, picchì-cchiànci?***
***A nanna mi-nni mannavu!***
:***Ci vòi stari cu-mmìa?***
***Cchi-mmi runa vossìa?***
:***Ti rugnu cincu vasteddi o iòrnu***
:***e m-bàciu a-mmanziòrnu!***
:***Si, cci stàiu tuttu cuntenti***
:***e-ttutti l'àutri iànu***
:***a sputazza ne renti***

Agghicati a stu puntu dô jocu, lu picciriddu ca sta fora dô girutunnu accuminza a cùrriri e dici:

:***Pugnu cutugnu***
:***amar'a-ccu cci u rugnu***
:***cci u rugnu a-mme mugghièri***
:***ca è-ffigghia ri cavaleri!***

e ci duna nu pugnu ntâ carina a n'àutru picciriddu ca fa lu girutunnu: chistu, appena ricevi lu pugnu, si metti a cùrriri, e curri macari lu picciriddu ca desi lu pugnu, ma nta l'àutru versu: cu arriva pi primu a pigghiari lu postu lassatu vacanti, trasi a fari parti di lu girutunnu, mentri l’àutru fa la parti di Turiddu.

E lu jocu ripigghia d'accapu.

Catigurìa:Folklori
Catigurìa:Jòcura
Catigurìa:Catania
Catigurìa:Sicilia
Suddacca

La **suddacca** è lu jinchimentu cu malta di cavitati o fissuri di na superfici muraria.

Catigurìa:Azzioni umani
Catigurìa:Edilizzia
Riparu

Lu **riparu** è zoccu ripara, ca pruteggi di quantu pò èssiri nucivu, priculusu, sigghiusu, ecc..

Catigurìa:Lochi
Catigurìa:Sicurizza
Rifuggiu

Lu **rifuggiu** è nu riparu, na prutezzioni, na difisa contra un prìculu o na nzidia.

Catigurìa:Lochi
Catigurìa:Sicurizza
Ripustigghiu

Lu **ripustigghiu** è n'ambienti nicu (stanzinu, suttascala, armadiu a muru, ecc.) nta cui ripòniri uggetti di varia natura, speci d'usu dumèsticu.

Catigurìa:Casa
Catigurìa:Lochi
Catigurìa:Mminzioni umani
Risata

La **risata** è nu scoppiu di risu ch'esprimi ilaritati e divirtimentu sinceru.

Catigurìa:Azzioni umani
Catigurìa:Umuri
Catigurìa:Amicizzia
Rìsicu

**Rìsicu** pò rifiriri a:
*nu dammaggiu pussìbbili: Rìsicu (dammaggiu)
*nu jocu (Rìsiku): Rìsicu (jocu)
Oryza sativa

La **Oryza sativa** (chiamata "risu" 'n Sicilia) è na chianta ervàcia annuali dâ famigghia dî Graminacee. E' na chianta veru diffusa nta tuttu lu munnu, d'orìggini urientali, ca veni cultivata n turrena cuperti di nu stratu d’acqua e pruduci unu dî ciriali funnamintali pi l’alimintazzioni umana. Sta chianta ci havi lu stelu suttili e cavu, li fogghi liniari e nciuriscenzi a pannocchia raggruppati n spichetti ca, quannu matùranu, hannu comu fruttu nummurusi cariòssidi ricchi di àmidu. 

Catigurìa:Chianti
Catigurìa:Ciriali
Risu (alimentu)

Lu **risu** è la simenza cummistìbbili di la chianta dû gèniri Oryza sativa, ca uppurtunamenti trattatu si prisenta comu un cocciu viancu e duru nicu. E' assai usatu pi priparari vari tipi di manciari.

Catigurìa:Alimenti
Catigurìa:Cucina
Sgrigna

La **sgrigna** è nu risu biffardu, zoè na risata ca rivela sarcasmu, irunìa.

Catigurìa:Azzioni umani
Sparagnu

Lu **sparagnu** è lu sparagnari e lu sò risurtatu. E' puru la limitazzioni prividenti dî spisi. E' macari la quota dû rèdditu dispunìbbili nun utilizzata pi li spisi currenti, ma tisaurizzata o mpiegata nta quarchi forma di nvistimentu finanziariu.

Catigurìa:Ecunumìa
Rìsicu (dammaggiu)

Lu **rìsicu** è la pussibbilitati prividìbbili di subbiri un dammaggiu, n'avvinimentu nigativu, nu ncunvinienti, na pèrdita, ecc., comu cunziquenza dû propiu cumpurtamentu o di difficultati uggittivi. E' macari la circustanza o l'avvinimentu a cui è cunnessa tali pussibbilitati, la situazzioni crìtica nta cui ci s'attrova.

Catigurìa:Fatti
Azzardu

L**'azzardu** è lu rìsicu, lu pirìculu. E' midemmi l'azzioni, lu cumpurtamentu di l’èsitu ncertu o risicusu.

Catigurìa:Fatti
Arricrìu

L**'arricrìu** è l'arricriari, l'arricriàrisi e lu sò risurtatu. E' lu ricùpuru dî forzi fìsichi pi menzu di nutrimentu, riposu, ecc.

Pi **arricrìu** si ntenni macari "na granni suddisfazzioni". Doppu na bedda jurnata passata nta l'aria aperta e 'n bedda cumpagnia, unu pò diri ca "s'arricriau". Si un cristianu ti fa nu tortu e appoi a iddu ci succedi nu fattu spiacìvuli, tu poi diri: "bonu cci stà... m'arricriai!" 

Catigurìa:Fatti
Risvigghiu

Lu **risvigghiu** è lu risvigghiàrisi dû sonnu e lu sò risurtatu. E' lu mumentu unni avveni lu passaggiu di lu sonnu â vigghia.

Catigurìa:Fatti
Dimura (locu)

La **dimura** è lu locu unni s'àbbita, spissu pruvvisòriu.

## Modi di diri
* fari dimura - firmàrisi a nu postu, trattinìrisi
* fari dimuri - ritardàrisi, addimurari, pèrdiri tempu, purtari a longu

## Talìa puru
* abbitazzioni

Catigurìa:Lochi
Ruccheddu

Lu **ruccheddu** è nu strumentu cilìndricu speci di lignu tirminanti cu dui bordi spurgenti supra cui è agghiummaratu lu filatu.

Catigurìa:Custura
Rummu

Lu **rummu** è na figura giomètrica chiana, custituita d'un quatrilàtiru aventi li lati agguali, l'ànculi opposti agguali a dui a dui e li diacunali pirpinniculari tra d'iddi tali d'èssiri assi di simmetrìa dâ figura stissa.

## Pruprità giomètrichi
Siddu li dui diagunali misuranu d_1 e d_2, l'aria dû rummu è allura A=\frac12d_1d_2.

Catigurìa:Giometrìa
Rùmmulu (rumuri)

Lu **rùmmulu** è nu rumuri prufunnu e prulungatu. Quannu lu rùmmulu è granni, veni chiamatu "rummuluni".

Catigurìa:Fatti
Catigurìa:Scrusci
Hirundo rustica

Lu **hirundo rustica** (chiamatu "rìnnina" 'n Sicilia) è n'aceddu dâ famigghia di li Irundinidi. La rìnnina ci havi lu piumaggiu nìuru supra la schina e jancu supra la panza, cu cuda bifurcuta. St'aceddu nicu è di forma allungata, e ci havi cu pizzu curtu. Lu hirundo rustica nidìfica nta l'Europa, nta l’Asia timpirata e nta l’Amèrica sittintriunali, e sverna nta l'Àfrica, Asia dû sud/sud-est e Amèrica cintrali/miridiunali. Quannu la rìnnina è veru nica, veni chiamata "rinninedda".

## Vuci currilati
* Hirundinidae

Catigurìa:Aceddi
Rinninuni

Lu **rinninuni** (*Apus apus*), chiamatu virè riniuni, è n'aceddu dâ famigghia Apodidae, sìmuli a la rìnnina, cu gola vianca, cuda longa e furcuta, ali longhi e appuntiti, truncu curtu e artigghi uncinati adatti a aggrappàrisi a li pariti virticali.
 

Catigurìa:Aceddi
Rosa (butànica)

La sprissioni **rosa** è usata pi vari speci di chianti spinusi, dû gèniri Rosa e dâ famigghia dî Rosacei, eretti o arrampicanti spuntànii o curtivati, e ca prudùcinu la rosa. Stu tipu d'arbustu è prisenti sclusivamenti nta l’emìsfiru buriali.

Catigurìa:Chianti
Rosa (ciuri)

La **rosa** è nu ciuri ciaurusu assai dicurativu di vari culuri, cu longu gambu spinusu. Quannu stu ciuri è nicu, veni chiamatu "rusidda".

Catigurìa:Ciuri
Rusetu

Lu **rusetu** è nu jardinu o n'aiola chiantata a rosi. Nta arcuni parrati siciliani, poti èssiri macari lu cispugghiu di rosi.

Catigurìa:Lochi
Buffa

La **buffa** cumuni (*Bufo bufo*), chiamata macari rospu, buffa o botta, è n'anfibbiu dû gèniri *[[Bufo]]*. St'armaluzzu ci havi un corpu tozzu e appiattitu, na peddi di culuri variàbbili tra lu brunu e lu virdi alivastru, cuperta di ghiànnuli ca sicèrninu na sustanza lattigginusa irritanti pi li mucusi. È sìmili a la giurana, ma è cchiù tozzu e ci havi la peddi di culuri spissu cchiù brunizzu. Lu rospu prisenta abbitùdini nutturni e campa ntâ acqua sulu ntô pirìudu di l’accuppiamentu, tra frivaru e marzu, pi dipòniri l'ova. St'armali è lu cchiù granni nta l'Europa, e pò ragghiùnciri li diminzioni di 20 cintìmitri senza li gammi.

Catigurìa:Anfibbi
Ruvettu

thumb|300px|Ruvetti.
Lu **ruvettu** è na macchia d'amureddi. pò essiri curtivatu o sirvagghiu. 

Catigurìa:Chianti
Ruvina

La **ruvina** è la caduta, la sdirrubbata o lu cidimentu strutturali di n’òpira muraria. Poti èssiri na gravi distruzzioni pruvucata dâ furia di l'elementi naturali o d'àutri finòmini. La ruvina è macari zoccu sdirrubba, o è sdirrubbatu.

Catigurìa:Cosi
Catigurìa:Fatti
Tamarru

Lu **tamarru** è nu giùvini di li modi rozzi, ca sequi l'aspetti cchiù appariscenti e vurgari dâ moda.
## Etimoluggìa
Probbabbirmènti a palòra vèni di la lingua àrabba *tammār* (unu ca vìnni dattiri)

Catigurìa:Rolu
Rubbinettu

Lu **rubbinettu** è nu dispusitivu ca si nzirisci nta na tubbazzioni di diàmitru nicu o s'àpprica â sò strimitati pi nterrùmpiri e rigulari lu scurruta d'un lìquidu o d'un gassi.

Catigurìa:Mminzioni umani
Catigurìa:Acqua
Rullu (attrezzu)

Lu **rullu** è quarsiasi attrezzu, strumentu, parti di màchina di forma cilìndrica, truncucònica o cònica c'aggisci rutannu supra lu propiu assi.

Catigurìa:Mminzioni umani
Rullu (rumuri)

Lu **rullu** è nu sonu cuntìnuu e prulungatu di unu strumentu a pircussioni, speci di lu tammuru, pruduttu di na seri di corpa rapidìssimi.

Catigurìa:Scrusci
Ruca

La **ruca** è na grinza ca si forma supra la peddi speci di la facci pi nvicchiamentu o eccissiva sicchizza dâ peddi. Sta grinza cutània è pruvucata macari di la cuntrazzioni dî mùsculi piddizzari suttacutànii. 

Catigurìa:Anatumìa
Risinu

Lu **risinu** è na pricipitazzioni attimusfèrica pruvucata dâ cunninzazzioni nutturna dû vapuri àcquiu di l’attimusfera sutta forma di gutti nichi supra li corpi a lu solu, supra li timpi, supra li parti aèrii dî chianti e n ginirali supra li superfici friddi. 

Catigurìa:Fatti
Catigurìa:Acqua
Scrusciu

**Scrusciu** pò rifiriri a:
*nu rumuri 'n ginirali: Scrusciu (rumuri)
*lu rumuri di l'acqua: Scrusciu (rumuri di l'acqua)
Rota

La **rota** (dû latinu "rota") è n'òrganu miccànicu girèvuli a forma di discu ca trasmetti lu muvimentu midianti cuntattu direttu. Ntô vìculu, è lu discu firrièvuli supra tirrenu o supra rutara, a voti rivistitu di nu pneumàticu, ca cunzenti la locomuzzioni.

La** rota** è una di li mminzioni cchiù mpurtanti di l’omu; nun si sapi nenti supra l’urìggini di idda, nun si sapi cu fu ca l'ammintau, unni accuminciau a èssiri usata e cu era ssu  pòpulu.
La cosa sicura è ca si tratta di na mminzioni assai antica: nu corpu di gèniu di quarc’unu ca vitti comu furiava ntô tirrenu nu truncu d'àrbiru e pinzau di  usàrilu ppi fari scùrriri supra a iddu na cosa pisanti ppi traspurtàrila.
La mmàggini cchiù antica ca s’hà truvatu dâ **rota**,  è chidda scuperta ntô 1928 di l’archiòlugu ngrisi Leonard Woolley, ca attruvau nu stindardu-musàicu unni era  rapprisintata na **rota** di lignu;  ssu stindardu-musàicu fu fattu di li Sumeri e è vecchiu di quarchi 5.000 anni apprima di Cristu, quannu li Sumeri si stabbileru ntâ Misuputamia; la **rota**, pirò, non fu ammintata di ssu pòpulu, ma forsi s’hà jiri o neulìticu p’attruvari la prima **rota**.

thumb|left|220px|Rota a raggi dô 2000 a.C. - Museu Nazziunali di l'Iran, a Teheran

### Evuluzzioni dâ rota

Prima dâ **rota**, l’omu ppi traspurtari  cosi pisanti, lu faceva prubbabbirmenti cu la slitta; appoi si  capìu ca facennu scùrriri ssi cosi supra nu truncu d’àrbiru, vinìa cchiù fàcili a spustàrili; doppu, si capìu ca mintènnuci nu pernu ô centru di nu discu di lignu, la **rota**/discu putìa furriari ntô tirrenu, mentri lu pernu arristava fremmu e nta ssu pernu putìa èssiri misa quarsiasi cosa: na basi, quarchi cosa unni mèttiri pisi di traspurtari.   
Ssi primi **roti** èranu di lignu chinu e ntô centru c’era fattu nu purtusu unni vinià allucatu l’assi. 
Passau tantu tempu prima ca s’ammintau la prima **rota** a raggi: i primi di ssi roti foru fatti ammeri  û 2000 a.C. e foru misi ntê carri di l’aggizziani, ca addivintaru accussì cchiù viloci e maniggèvuli.        
Ammeri lu 100 a.C. li Celti, nu pòpulu di l’Europa nord uccidintali, ammintaru lu cuscinettu. Era fattu cu nu stratu di lignu o di bronzu, nfilatu  tra l’assi e la parti cintrali di la **rota**: cu ssu sistema, vinià arridduciutu   bona parti di l’artritu ca la **rota** facìa ntornu a l’assi cintrali. 
Passau ancora tantu tempu e Liunardu Da Vinci, studìau e addisignau li primi ngranaggi (o **roti** dintati). 
Oi, màchini, muturi, ngranaggi e tanti àutri  tguggetti, nun ci fùssuru si quarcunu nun avissi ammintatu la **rota.**

Catigurìa:Mminzioni umani
Catigurìa:Ticnoluggìa
Catigurìa:Ncignirìa
Catigurìa:850 palori siciliani di basi
Rusceddu

Lu **rusceddu** è nu cursu d’acqua brivi e di scarsa o media purtata.

Catigurìa:Acqua
Catigurìa:Giugrafìa
Rivu

Lu **rivu** è nu rusceddu. Quannu lu rivu è nicu, veni chiamatu "rìvulu".

Catigurìa:Acqua
Catigurìa:Giugrafìa
Scrusciu (rumuri di l'acqua)

Lu **scrusciu** è lu rumuri forti e cupu pruduttu dâ chioggia ca cadi o di na massa d’acqua ca scurri.

Catigurìa:Scrusci
Scrusciu (rumuri)

Lu **scrusciu** è nu finòminu acùsticu, pirciputu pi lu cchiù comu sgradèvuli o nun addisiatu, duvutu a vibbrazzioni nun rigulari e nun armònichi. 

Catigurìa:Scrusci
Sacchiaturi

thumb|right|250px|1906

Lu **sacchiaturi** (forsi dû spagnolu aquivalenti "saqueador") è cu sacchìa.

Catigurìa:Storia
Catigurìa:Malavita
Catigurìa:Guerra
Catigurìa:Rolu
Saccu (oggettu)

Lu **saccu** è nu ricipienti di tila, carta o plàstica, ginirarmenti longu e strittu e graputu 'n àutu, usatu pi cuntèniri o traspurtari matiriali ncuirenti o uggetti di diminzioni nichi. Quannu lu saccu è di diminzioni nichi, chistu veni chiamatu "sacchiteddu".

Catigurìa:Ricipienti
Saccocciu

Lu **saccocciu** è na visazza, nu tipu di saccu di matiriali variu pi cuntèniri e traspurtari uggetti.

Catigurìa:Ricipienti
Parrinu e matrina

Lu **parrinu** è l'omu c'assisti, speci nzèmmula a na matrina, nu battizzannu màsculu o fìmmina o, di sulu, un crisimannu màsculu e ca, secunnu lu drittu canònicu, diveni rispunzàbbili di l'aducazzioni cristiana dû figghiozzu.
Ntô catanisi lu **parrinu** veni chiamatu **patrozzu**.

La **matrina, parrina o cummari** è la fìmmina c'assisti, un vattiannu (speci nzèmmula a un parrinu) màsculu o fìmmina  o nu crisimannu (sula) màsculu o fìmmina, e ca diveni rispunzàbbili dâ furmazzioni spirtuali dû figghiozzu.

Catigurìa:Rolu
Parrinu (omu di cresia)

Lu **parrìnu** è, ntâ Cresia cattòlica, nta chiddi urientali e 'n parti nta l’anglicanèsimu, ognidunu di l'appartinenti â girarchìa eccrisiàstica c'hà arricivutu lu sacramentu di l’òrdini e è quinni nvistitu di lu putiri, 'n nomu di Cristu, d'amministrari li sacramenti e di istruiri la cumunitati di fideli cui è pripostu.

Catigurìa:Prufissioni
Catigurìa:Riliggiuni
Papassu

Lu **papassu** è chiddu ca, ntê riliggiuni pagani, era addistinatu a un particulari cultu. Lu papassu è cunziddiratu comu un parrinu di farsi riliggiuni.

Catigurìa:Paganèsimu
Lucchettu

Lu **lucchettu** è nu cungegnu pi chiùdiri porti e finestri, furmatu di n’asta di mitallu mpirniata supra un battenti, ca pò jiri a ncastràrisi nta nu naseddu a ganciu fissatu supra l’àutru battenti.

Catigurìa:Sicurizza
Sputazza

La **sputazza** (saliva) è nu lìquidu senza culuri o viancastru e filanti ca numidisci la cavitati orali. 

Stu lìquidu è sicretu dî ghiànnuli salivari, e è dutatu d'azzioni surventi, emullienti e enzimàtica supra l'alimenti manciati, 'n gradu di facilitari la masticazzioni, la diglutizzioni e la diggistioni.
Sarma

La parola **sarma** o **salma** si pò rifìriri a:
## Misuri
*nu pisu: Sarma (pisu)
*na misura di supirfici: sarma (supirfici)
*na misura di capacitati: sarma (misura di capacitati)
## Autru
*lu corpu d'un difuntu: Sarma (corpu di nu mortu)
Sarma (corpu di nu mortu)

La **sarma** è lu cadàvaru, lu corpu di nu difuntu, speci 'n quantu uggettu di onuri fùnibbri.

Catigurìa:Morti
Sarsa

La **sarsa** è nu cunnimentu cchiù o menu denzu o crimusu, di varia cumpusizzioni, usatu pi arricchiri li vivanni crudi o cuciuti e migghiuràrinni lu gustu.

Catigurìa:Cucina
Sausizza

thumb|300px|Sausizza arrustuta a la manera siciliana.
La **sausizza** (o **sasizza** o **sosizza**) è nu nzaccatu di carni, speci suina, macinata cu sali e aromi e misa ntî vuredda longhi e suttili, a li voti ligati nta rocchi nichi, a manciari pi lu cchiù cuciutu.

Catigurìa:Cucina
Saluti

La **saluti** è la cunnizzioni, lu statu fìsicu e psìchicu nta cui s'attrova n'organismu. 'N particulari, è macari la cunnizzioni di bonu stari, d'efficenza fìsica e psìchica d'un organismu dirivanti di lu funziunamentu bonu di tutti l'òrgani e apparati.

Catigurìa:Saluti
Catigurìa:Midicina
Caruseddu (ricipienti)

Lu **caruseddu** è nu cuntinituri nicu 'n terracotta, plàstica o àutri matiriali, di diversi formi, ntô quali, attraversu na fissura, si ntrodùcinu li muniti o li vancunoti ca si vonnu sparagnari.

Catigurìa:Cosi
Catigurìa:Danaru
Sànnalu

Lu **sànnalu** è la causatura estiva pi omu o fìmmina, liggera, cu tumara custituita di strisci di peddi o àutru matiriali variamenti culurati e dicurati.

## Talia puru
* Tappina
* Sola

Catigurìa:Scarpi
Catigurìa:Cosi
Sangu

Lu **sangu** è nu lìquitu orgànicu opacu, viscusu, di culuri russu, custituitu di plasma e curpùsculi, ca cìrcula nta l’apparatu cardiuvasculari di li Virtibbrati ammuttatu di li pusazzioni cardìachi, traspurtannu e distribbuennu gassi, principi nutritivi, ormoni e prudutti di lu metabbulismu.

Catigurìa:Anatumìa
Catigurìa:850 palori siciliani di basi
Sangunazzu

Lu **sangunazzu** (e macari** sangeli** ntâ parrata lucali catanisa) è nu nzaccatu cumpostu di sangu, grassu e a li voti ciriveddu di maiali nzapuriti cu sali e spezzi.

Catigurìa:Cucina
Hirudo medicinalis

Lu **hirudo medicinalis** è nu vermu nicu dâ classi di li Irudinei. E' diffusu nta l'acqui stagnanti, pruvvistu di vintusi cu cui s'attacca a lu corpu di l'armali e nni suca lu sancu pi nutricàrisi. St'armaluzzu nicareddu era usatu ntô passatu pi li salassi.

Catigurìa:Mulluschi
Catigurìa:Midicina
Sàutu

Lu **sàutu** è lu muvimentu cu cui ci si stacca di lu tirrenu pi ricàdiri nta lu stissu puntu o nta n'àutru locu, puru supra un chianu cchiù àutu o cchiù basciu.

Certi armali, comu lu canguru, ùsanu lu sàutu comu forma primaria di locumuzzioni, mentri àutri, comu li giurani, l'ùsanu sulu comu menzu pi scappari dî pridatura. Lu saltu è macari na carattirìstica funnamintali di vari attività e sport, ntra cui lu saltu longu, lu saltu autu e lu saltu ô spittàculu.

Catigurìa:Azzioni
Sapiri

Lu **sapiri** è lu cumplessu di li canuscenzi pussiduti, accanzati cu lu studiu o la spirienza.

Catigurìa:Cultura
Catigurìa:850 palori siciliani di basi
Sarcàsimu

Lu **sarcàsimu** è l'irunìa amara e puncenti rivolta contra quarchidunu, ditata di animusitati e nzuddisfazzioni e tisa a firiri l’uggettu di tali sdegnu. E' puru na frasa salaci e biffarda.

Catigurìa:Cumpurtamentu umanu
Sargetta

La **sargetta** è na stoffa di linu o lana di li culuri vivaci, usata ntô Mediuevu e ntô Rinascimentu pi la cunfezzioni di tenni e cuperti.

Catigurìa:Stoffi
Custureri

Lu **custureri** (dallo spagnolo costurera) è cu pi travagghiu tagghia, cusi e cunfezziona àbbiti supra misura. È macari cu diriggi nu labburatoriu di custureri curànnunni pirsunarmenti 'n pirsuna li criazzioni e li mudelli.

## Ntâ littiratura siciliana
Di *[[Centona]]* di Ninu Martogliu:

***Custurera***

Sutta lu Ponti, attagghiu Novaluci, 

a manu 'ritta, quasi a cantunera... 

ci sta na picciuttedda **custurera**, 

figghia di l'arma mia, chi cosa duci!

Catigurìa:Custura
Catigurìa:Prufissioni
Ammazzacani

L**'ammazzacani** (o **mazzacani**) è na petra nformi, nu sassu grossu.

Catigurìa:Cosi
Catigurìa:Viulenza
Badagghiu

Lu **badagghiu** è n'attu rispiratoriu nvuluntariu ca cunzisti nta na lenta e prufunna nspirazzioni a vucca graputa, pruvucato speci di sonnu, famu o noia.

Catigurìa:Azzioni umani
Sbarra

La **sbarra** è n'asta mitàllica o d’àutru matiriali mpiegata speci pi chiùdiri un varcu, na porta o na via d’accessu, mpidènnunni lu passaggiu.

Catigurìa:Cosi
Catigurìa:Sicurizza
Barra

La **barra** è n'asta di mitallu, di lignu o d'àutri matiriali usata comu leva pi manuvrari machinari.

Catigurìa:Cosi
Catigurìa:Nnustria
Sbattuni

Lu **sbattuni** è n'urtu rumurusu pruvucatu d'un viulentu sbattimentu.

Catigurìa:Scrusci
Catigurìa:Viulenza
Catigurìa:Fatti
Scagghia (pisci)

La **scagghia** è ogniduna dî furmazzioni lamillari di natura cunnittivali ca rivèstinu lu corpu di li pisci.

Catigurìa:Cosi
Catigurìa:Pisci
Scheggia

La **scheggia** è nu frammentu nun rigulari, speci rùvidu, appuntitu e tagghienti, staccatu d'un corpu sòlidu o d'un oggettu.

Catigurìa:Cosi
Scala (architittura)

La **scala** è na struttura architittònica custituita di na seri di gradini, macari articulati 'n cchiù rampi, ca metti 'n cumunicazzioni chiani di diversi liveddi a lu nternu di nu dificiu oppuru tra spazzi urbani situati a quoti diversi.

Catigurìa:Mminzioni umani
Catigurìa:Architittura
Scaldinu

Lu **scaldinu** è nu vasu speci di terracotta o di rami ca, jincutu di braci ardenti, sirvìa n passatu a quadiàrisi, a asciugari li panni e a quadiari lu lettu nta ambienti privi di quadiamentu.

Catigurìa:Mminzioni umani
Scaru

Lu **scaru** è lu locu d'approdu aèriu o marìttimu pi opirazzioni di càrricu, scàrricu, rifurnimentu, manutinzioni, ecc. E' midemmi la parti d'un portu o d'un ariuportu attrizzata pi tali opirazzioni.

Catigurìa:Lochi
Mastru scarpiddaturi

Lu **mastru scarpiddaturi** è n'artiggianu marmista. Na pirsuna ca sculpi la petra pi l'usu ntâ custruzzioni. 

Catigurìa:Prufissioni
Scarpeddu

Lu **scarpeddu** è n'utènzili custituitu di na barra d’azzaru tirminanti cu na punta tagghienti, mpiegatu ntâ lavurazzioni dî petri, dî mitalli, dû lignu, ecc. Quannu lu scarpeddu è nicu, veni chiamatu "scarpidduzzu", mentri quannu è grossu, veni chiamatu "scarpidduni".

Catigurìa:Mminzioni umani
Scamuzzuni

Lu **scamuzzuni** è na porzioni o na quantitati mìnima. Quannu lu scamuzzuni è nicu, veni chiamatu "scamuzzuneddu".

Catigurìa:Quantitati
Scartafazzu

Lu **scartafazzu** è nu nzemi disurdinatu di fogghi, nu fascìculu di carti ligati summariamenti o lugurati di l’usu. Poti èssiri macari nu quaternu mali riligatu.

Catigurìa:Cosi
Sciampu

Lu **sciampu** è nu ditirgenti scumògginu spicìficu pi capiddi.

## Storia
thumb|300px|Buccetti di sciampu dû XX sèculu.
Puru si la parola sciampu diriva di lu ngrisi e fu usata già ntô XVIII sèculu, lu prudottu canuscìu na diffussioni di massa sulu ntâ secunna mità dû XX sèculu, cu l'abbinimentu dâ sucità di cunsumu.

## Cultura
Unu dî cchiù mpurtnati cantanti italiani dû vintesimu sèculu, Giorgiu Gaber, ci cunsacrau na canzuni assai canusciuta, ntitulata *Lo shampoo*.

Catigurìa:Cosi
Schina

[thumb|300px|La schina dû [Perseu (mituliggia)|Perseu di bronzu di Cellini a Firenzi.]]
La **schina** è la parti pustiriuri dû turaci di l’omu, cumprisa tra la nuca e la riggiuni lumbari. E' midemmi lu dorsu, la groppa di n'armali.

Catigurìa:Anatumìa
Carina

La **carina** è, nta l’omu e nta l'armali, n'òrganu o na furmazzioni spurgenti a forma di chigghia.

Catigurìa:Anatumìa
Scuma

La **scuma** è n'aggrigatu nstàbbili di bulli d’aria prisenti supra la superfici d'un lìquitu. Poti èssiri macari la vava scumusa ca si forma supra la vucca di n'armali o macari di n'omu, speci pi fatica o pi raggia. Quannu si voli usari sta palora 'n modu dispriggiativu, s'usa "scumazza".

Catigurìa:Mari
Catigurìa:Cosi
Catigurìa:Fìsica
Schizzu

Lu **schizzu** è lu schizzari, o zoccu veni schizzatu. Quannu lu schizzu è nicu, veni chiamatu "schizziceddu" o "schizzettu".

Catigurìa:Acqua
Catigurìa:Lurdìa
Sguazzata

La **sguazzata** è lu sguazzari, lu sguazzàrisi, speci 'n modu priscialoru e apprussimativu.

Catigurìa:Azzioni umani
Signa (pruvincia di Firenzi)

thumb|300px|Ponti supra a l'Arnu.
Signa è nu cumuni dâ pruvincia di Firenzi. Havi na pupulazzioni di  15'433 abbitanti. 
 
Catigurìa:Cumuni dâ pruvincia di Firenzi
Scimia

thumb|300px|Na scimia.
A **scìmia** (o **signa**) è nu mammìfiru. La parola ncucchia tutti i **Simiiformes**, ca su' nu nfraùrdini dî Primati dû suttaùrdini dî Haplorrhini, e ca cumprenni i scimi dû Novu Munnu e chiḍḍi dû Vecchiu.

I scimi ncuminzaru a diffirinzàrisi di l'autri ùrdina d'armali, a vota, 40 miliuna di anni fa.

Di furma sìmili a l’omu, cu quattru o du' strimitati prènzuli e cu l'arti 'i davanzi cchiù longhi di chiḍḍi 'i d'arreri. I scimi càmpanu privalentimenti supra 'i l'àrbuli.

Catigurìa:Armali
Catigurìa:850 palori siciliani di basi
Sciroccu (ventu)

Lu **sciroccu** (di l’àrabbu شرقي "sciarqi" o "sceluqi", ca signìfica est ntô senzu di urienti) è nu ventu càudu ca ciuscia di sud-est.

Ntâ Sicilia è assai famusu e arricurdatu. S'arricanusci sùbbutu quannu agghica picchì porta na nigghicedda accupusa e giarnastra. A Missina nun si vidi cchiù la costa calabbrisa. Si mmatti quannu chiovi, la rina russa dû disertu s'ammisca cu l'acqua lurdànnula e criannu camurrî pâ pupulazzioni.

Catigurìa:Mitiuruluggìa
Catigurìa:Ventu
Scìddicu

Lu **scìddicu** è nu chianu nclinatu di lignu, muratura o mitallu, speci munitu di appòsiti bordi di prutizzioni, supra lu quali si fannu sciddicari merci o matiriali vari.

Catigurìa:Mminzioni umani
Scogghiu

Lu **scogghiu** è na roccia ch'è sutta la superfici di l'acqui o ca emergi di l'acqui di lu mari, d'un lagu, d'un ciumi, speci 'n prussimitati dâ riva.

Catigurìa:Mari
Scoddu

Lu **scoddu** è l'apirtura d'un àbbitu, speci fimminili, ntornu a lu coddu.

Catigurìa:Cosi
Catigurìa:Àbbitu
Scomber scombrus

Lu **scurmu** (*Scomber scombrus*) — chiamatu macari **strummu** o **stummu** — è nu pisci dâ famigghia dî scombridi (Scombridae). Stu pisci è diffusu nta tutti li mari timpirati e càudi (n particulari ntô Miditirràniu e nta l’Attilànticu ). Lu scurmu è longu nzinu a 50 cm, di culuri azzurru striatu di nìuru supra la carina e argentu supra lu ventri. Stu pisci marinu è piscatu supra làrica scala pi li carni prilibbati e cunzumatu sia friscu sia sarvatu sutt’ogghiu.

Catigurìa:Pisci
Scupa (jocu)

La **scupa** è unu dî jòcu di carti cchiù diffusu n'Italia chi dumanna nu jocu di 40 carti, comu pi esempiu li carti siciliani.

Si joca 'n dù o midemma 'n tri, oppuru 'n quattru. A lu nizziu dâ partita lu jucaturi ca duna li carti metti quattru carti 'n terra, appoi duna tri carti 'n manu a tutti li jucatura e si cumincia lu giru, ogni jucaturi a turnu jetta na carta, e 'n basi a li carti ca ci sù 'n terra, si ci sù carti o stissi di chidda ca tira, o carti la cui summa vali quantu chidda ca tira, iddu pigghia la carta ca tra cu tutti l'àutri ca fannu la summa o cu chidda ca è aguali.

Quannu a li jucatura finìscinu li carti 'n manu, lu jucaturi ca duna li carti ni duna arrè tri l'unu e si ricumincia nzinu a quannu nun si finìscinu tutti, l'ùrtimi carti 'n terra si pigghia chiddu ca pigghiau pi ùrtimu, quannu un jucaturi pigghia na carta e 'n terra nun arresta nenti si dici ca fa scupa.

Â fini si cùntanu li punti, e si duna un puntu a lu jucaturi ca fici cchiù carti di tutti, un puntu a chiddu ca fici cchiù carti d'oru, unu a chiddu c'havi lu re di dinari, unu a chiddu c'havi lu setti di dinari (settebellu), e un puntu a ogni jucaturi p'ogni scupa c'havi.

Catigurìa:Jòcura
Catigurìa:Jòcura chî carti
Mira

La palora siciliana **mira** è usata, ntô significatu figuratu, pi lu scopu, la fini, la ntenzioni.

Catigurìa:Cosi
Accurzu

L**'accurzu** è na strata sicunnaria ca unisci dui lochi, cchiù ràpida di pircùrriri rispettu â principali.
Scorcia (scoria)

La **scorcia** è lu risìddu d'un prucessu di rifusioni o d'affinazzioni d'un mitallu o di na liga mitàllica, custituitu dî mpuritati dû mitallu e dî materi primi agghiunciuti pi la fusioni.

Catigurìa:Cosi
Scurpiuni

Lu **scurpiuni** è nu nvirtibbratu dâ famigghia dî Scorpionidi e di l'òrdini dâ classi di li Aràcnidi, cu corpu appiattitu pruvvistu antiriurmenti di dui rabbusti cheli, lu cui addome si prulonga nta na cuda ca ci havi a l’àpici un puncigghiuni ricurvu vilinusu. St'artròpudi ci havi di dui a cincu para d'occhi latirali cchiù sìmplici e unu cintrali cumplessu. Lu scurpiuni ci havi nu corpu di culuri variàbbili tra lu giarnastru e lu brunastru e n'addomi divisu nta dui parti, di cui chidda pustiriuri tèrmina nta un puncigghiuni vilinìfiru. Ci sunnu nummarusi speci, ca càmpanu speci ntê lochi àridi e disèrtici dî riggiuni trupicali e subtrupicali, ammucciànnusi di jornu nta purtusa o tani ntô tirrenu e niscennu di notti a caccia di predi.
Lu **scurpiuni** veni magari canusciutu comu "salifiziu" o "surfìzziu" ntei bbanni di Sampieri, Scicli e tanticchia ro Puzzaddu.

...
:*Tu, sparti, ha' avutu la virtù custanti
:*di jri contru di lu priputenti,
:*di lu mafiuseddu ccu li 'nguanti,
:*di qualchi nubilottu e prisidenti;

:*e tutti chisti cca, naturalmenti
:*— chisti, ca nni vulissiru pircanti -
:*quannu ci ammatti azzìccanu li denti.

:*Ma di 'sti salifizii non ti scanti,
:*ca li scagghiuni to' su' cchiù putenti
:*e si l'accarpi chiamanu li santi!

:: *A LU ME' GIURNALI* - Ninu Martogliu

Catigurìa:Arthropoda
Scupa (arnisi)

La **scupa** è n'arnisi usatu pi spazzari lu pavimentu, di forma varia, custituitu di na grossa spàzzula fatta tradizziunarmenti cu un fasciu di rami di èrica (Erica carnea), saggina o d'àutri chianti, oppuru cu sètuli o filamenta di matiriali sintèticu, supra cui è nnistatu un longu mànicu.

Catigurìa:Arnisi
Scutuluni

Lu **scutuluni** è na brusca scrullata, na scossa sìsmica, nu subbalzu â ntrasatta.

Catigurìa:Fatti
Scrivanìa

La **scrivanìa** è nu mòbbili pi officiu o studiu custituitu di nu chianu urizzuntali pi scrìviri, speci pruvvistu d'unu o cchiù casciuna, usatu pi travagghiari o studiari.

Catigurìa:Mòbbuli
Scroccu

Lu **scroccu** è lu scruccari, l’attèniri quarchiccosa a spisi di l'àutri.

Catigurìa:Azzioni umani
Catigurìa:Malavita
Scrùpulu

Lu **scrùpulu** è nu sintimentu, nu statu d’ànimu di prufunna apprinzioni, di nquitùddini o di disaggiu murali dirivanti dâ cunzapivulizza o di lu timuri d'aggiri o aviri aggitu 'n modu mmurali o scurrettu, puru ndottu d'un ngiustificatu senzu di curpa rilativu â cunfurmitati di cumpurtamenti, attiggiamenti o normi suciali.

Catigurìa:Sintimenti umani
Scrutinu

Lu **scrutinu** è, nta n’elezzioni, lu nzemi di l'opirazzioni di cuntrollu e cumputu dî voti espressi.

Catigurìa:Pulìtica
Catigurìa:Amministrazzioni
Accetta

L**'accetta** è n'attrezzu di tagghiu cu mànicu di lignu e lama diritta o arcuata. Si usa pi spaccari ligna e tagghiari li rami di l'àrvuli.  

Lu tipu d'accetta usatu nnî verri e cummattimenti si chiama n'ascia.

## Pruverbi
* L'accetta fa l'àrvulu.  (Tagghiari li rami nùtili di n'àrvuru lu fa crisciri megghiu).  

## Rifirimenti


Catigurìa:Attrezzi
Nervu (zotta)

Lu **nervu** è nu staffili flissìbbili nicu, di lignu o di coriu, usatu pi currèggiri o 'ncitari lu cavaddu.

Catigurìa:Mminzioni umani
Scusanti

La **scusanti** è na raggiuni ca pò scusari n'attiggiamentu scurrettu e biasimèvuli. E' na giustificazzioni.

Catigurìa:Curtisìa
Catigurìa:Cosi
Sicchiu

Lu **sicchiu** è lu ricipienti di matiriali variu, di forma truncucònica o cilìntrica, munitu di mànicu semicirculari e a li voti di cuverchiu, distinatu a cuntèniri lìquiti o matiriali ncuirenti.

Catigurìa:Ricipienti
Carciareri

Lu **carciareri** è cu custudisci li carciarati. E' n'aiutanti di lu capu carciareri.

Catigurìa:Prufissioni
Secunnu

**Secunnu** è lu nùmmuru urdinali ca nta na seri, nta na prugrissioni òccupa lu postu nùmmuru dui (rapprisintatu di 2° ntâ nummurazzioni àrabba e di II nta chidda rumana). 

Catigurìa:Nùmmura urdinali
Apium graveolens

L**'Apium graveolens** (chiamatu "accia" o "acciu" 'n Sicilia) è na chianta ervàcia biannali, dû gèniri *Apium*, dû fustu custulutu àutu nzinu a un metru, cu ràdighi tubbirusi grossi e ciuri viancastri a paracqua, cultivatu 'n varità vianchi e virdi. E' macari n'urtaggiu dî còstuli grossi cummistìbbili usatu nta tuttu lu munnu a scopu alimintari pi lu sò forti sapuri arumàticu.

Catigurìa:Chianti
Catigurìa:Alimenti
Seggia

thumb|Na segghia.
La **sèggia** o **sègghia** è nu mobbili supra cui si pò assittari una sula pirsuna, custituitu d'un chianu urizzuntali ca poia supra quattru jammi e di na spaddera. Quannu na seggia è nica, veni chiamata "siggitedda".

Catigurìa:Mòbbuli
Sirratura (lignu)

La **sirratura** è lu nzemi di li minuti frammenti di lignu ca si fòrmanu sirrannu, usatu pi priparari matiriali isulanti, comu cumbustìbbili o comu assurbenti p'asciugari o puliri li pavimenti.

Catigurìa:Lignu
Catigurìa:Matiriali
Serra (utènzili)

La **serra** (forsi dû spagnolu: *sierra*, o dû catalanu: *serra*) è n'utènzili custituitu di na lama d'azzaru dintata, usatu pi tagghiari cu un motu di va e veni matiriali diversi.

## Gallarìa fotugràfica

Image:Beugelzaag hout.jpg|Serra a arcu pi lignu
Image:Adjustable hole saw.JPG|Serri a tazza
Image:Segilo por metalo.jpg|Sirrettu pi mitallu
Image:Pila tarczowa RB.jpg|Serra circulari
Image:ONC Zoetermeer Lintzaag.jpg|Serra a nastru
Image:Husqvarna 338XPT with chisel blade 001.JPG|Motuserra a catina


Catigurìa:Lignu
Catigurìa:Utènzili
Sirraccu

Lu **sirraccu** è nu strumentu custituitu di na lama suttili tisa, a li dui stremi, nta nu tilaru a archettu munitu di mpugnatura.

Catigurìa:Utènzili
Cruci

La **cruci** è qualisiasi segnu gràficu custituitu di dui lìnii ca si ncrùcianu. Poti èssiri la ripruduzzioni speci stilizzata dâ cruci di Cristu

## Riliggiuni

La cruci è nu sìmmulu dû cristianèsimu. Gesù Cristu murìu supra na cruci. La cruci è puru nu gestu rituali cattòlicu, ca si fà purtannu la punta dî jìdita dâ manu dritta â frunti, a lu pettu e a li spaddi, di manca a dritta (nversamenti di dritta a manca pi li cristiani ortodossi. E' midemma lu gestu fattu di lu presti pi binidìciri li fideli, trazzannu n aria cu la manu dritta un segnu a forma di crucu.

## Storia

La cruci era, speci pressu li Rumani, nu strumentu di pena custituitu di dui assi di lignu pirpinniculari tra iddi supra cui si ligava o nchiuvava lu cunnannatu lassànnulu nzinu â morti.

Catigurìa:Sìmmuli
Sciancateddu

thumb|right|250px|Disegnu pi jucari a lu sciancateddu
Lu **sciancateddu** è nu jocu di granni abbilità, unni vinci cu è attrèticu, cu havi bonu lu senzu di l’urientamentu e di lu quilibbriu.

S’addisegna ‘n terra, ntâ strata o ntô curtigghiu, nu pircorsu cu tanti caseddi nummirati (comu è nnicatu nta lu disegnu ô ciancu) e nu jucaturi pi vorta, sartillannu supra nu sulu pedi, hâ pircorriri tuttu lu disegnu accussì comu ora si discrivi: 
   
Lu primu jucatura, pigghia na pitruzza e la tira supra la casedda nùmmuru 1, cu nu pedi sulu sàuta supra la casedda nùmmuru 2, appoi, sempri cu lu stissu pedi di prima, sàuta ntâ casedda nùmmuru 3; ora, di lu nùmmuru 3 sàuta cu li gambi aperti pi arrivari a pusàrisi cu nu pedi a la casedda 4 e cu l’àutru pedi a la casedda 5  ; doppu, sempri cu lu stissu pedi di quannu ncuminzò lu jocu, sàuta nta la casedda 6; e ora, cu dui pedi tocca li caseddi 7 e 8.

A stu puntu, sautannu supra a iddu stissu, lu jucatura, fa na giravorta nta l’aria e si furìa nta l’àutru versu e torna arredi cu lu stissu prucidimentu di prima (zoè un pedi unni c’è disignata una sula casedda e dui pedi unni ci sunnu dui caseddi) e, mentri torna a la partenza, arricogghi la pitrudda c’avìa jittatu prima.

Si tuttu và bbeni, lu jucaturi ca cumpritau lu pircorsu avanti e arredi, addiventa patruni di la casedda unni ci jittau la pitruzza quannu ncuminzò lu sò turnu di jocu, e nuddu àutru pò tuccari cu li pedi dda casedda, ma chista, nveci, diventa pi lu sò patruni na casedda unni iddu si pò arripusari quannu ci passa pi ripètiri lu pircorsu. 
    
Lu stissu jucatura, si cumpritò lu pircorsu, accuminza n’àutra vota lu jocu, ma tirannu la pitruzza nta la casedda nùmmuru 2 e avanti accussì jittannu, ogni vota ca ricuminza, la pitruzza nta lu nùmmuru chiù àutu.

Si lu jucatura sbagghia (tocca na lìnia mentri sartella, nesci cu li pedi fora di na casedda, tocca na casedda cu dui pedi nveci di unu), lassa lu postu a n’àutru jucaturi ca ncuminza di la prima casedda senza patruni.

A manu a manu ca si joca, spiciarmenti si li jucatura sù assai, ci sunnu tanti caseddi di pruprietà di li vari jucaturi e addiventa sempri chiù diffìcili putiri fari lu pircorsu.  
Nunca, si lu primu jucatura, mintemu, fici tri turni di jocu e divintò patruni di li caseddi 1, 2 e 3,  lu jucatura ca veni doppu, hâ ncuminzari lu jocu facennu nu sautuni finu a la casedda nùmmuru 4 !    

Cu è ca pi primu arrinesci a èssiri patruni di tri caselli, prova a vìnciri lu jocu:

La prova è difficilìssima, picchì chistu hâ fari lu pircorsu cu l’occhi ntuppati. 

Catigurìa:Folklori
Catigurìa:Jòcura
Catigurìa:Catania
Catigurìa:Sicilia
Merca

La **merca** è lu segnu di ricanuscimentu, mpressu speci a focu, supra li capi di bistiami.

Catigurìa:Cosi
Sillinu

Lu **sillinu** è lu sidili di bicicletti e motucicletti, ginirarmenti muddiggiatu.

Catigurìa:Mminzioni umani
Siddaru

Lu **siddaru** è l'articianu ca fàbbrica o ripara artìculi di siddarìa e valiggiarìa o uggetti di coriu 'n ginirali. Ntê riparti di l’asèrcitu c'hannu 'n dutazzioni quatrùpidi, è cu s'òccupa dâ riparazzioni dî seddi e dî finimenti.

Catigurìa:Prufissioni
Simenza

La **simenza** (o **simenta**), macari dû spagnolu *simiente*, è, ntâ chianta o ntô fruttu, lu corpu ripruduttivu di varia forma, culura e diminzioni, dâ cui girminazzioni havi urìggini nu novu urganismu viggitali. 

Catigurìa:Agricultura
Catigurìa:850 palori siciliani di basi
Sìmula

La **sìmula** è nu prudottu ntermediu dâ macinazzioni di lu granu duru ca, rimacinatu, veni trasfurmatu 'n farina.

Catigurìa:Cucina
Sedda (equitazzioni)

thumb|right|250px|Na sedda di cavaddu.

La **sedda** è na speci di sidili, di forma còncava, speci di coriu, ca si metti supra lu dorsu di un cavaddu, di nu sceccu, d'un mulu o di n’àutra cavarcatura pi rènniri cchiù aggèvuli la monta.

Catigurìa:Mminzioni umani
Prosèlitu

Lu **prosèlitu** è cu di picca tempu si hà accustatu a na riliggiuni, a na duttrina, a n’ideoluggìa, ecc.

## Riliggiuni ebbràica

Nta l’antica riliggiuni ebbràica, lu prosèlitu era lu paganu cunvirtìtusi a lu giudaismu.

Catigurìa:Riliggiuni
Catigurìa:Ebbraismu
Sennu

Lu **sennu** è l'attitùdini a pinzari e a aggiri cu prudenza e avvidutizza. E' la capacitati di discèrniri quantu è raggiunèvuli e uppurtunu e d'aggiri di cunziguenza.

## Pruverbi
* Lu sennu nun si vinni nè s'adduga.  (Lu sennu nun è na cosa ca si pò accattari, o unu nn'havi, o no). 

## Rifirimenti


Catigurìa:Cosi
Catigurìa:850 palori siciliani di basi
Sipurtura

La **sipurtura** è lu locu nta cui si sippillisci un mortu. E' la tomba, lu sipulcru.

Catigurìa:Morti
Catigurìa:Cosi
Sepia officinalis

La **sepia officinalis** (chiamata "siccia" 'n Sicilia) è nu mulluscu marinu, dâ famigghia dî Sepidi, a forma di saccu uvali e scacciatu, cu vucca munita di tintàculi. E' assai ricircatu pi li sò carni e pi lu lìquitu niurastru ca sicerni 'n casu di prìculu.

Catigurìa:Mulluschi
Prucettu:Acrònimi/Lista dî cumminazzioni di tri littri/T

La **lista dî cumminazzioni di tri littri** - **T**:

* TBV
* TBX
* TCQ
* TCX
* TCY
* TDQ
* TED
* TEM
* TER
* THM
* TIW
* TM3
* TSU
* TTR
* TTV
* TTZ
* TUK
* TUR
* TUM
* TUP
* TVL
* TYH
* TYZ
* TZN

Catigurìa:Acrònimi
Prucettu:Acrònimi/Lista dî cumminazzioni di tri littri/X

La **lista dî cumminazzioni di tri littri** - **X**:

Catigurìa:Acrònimi

* XAG
* XPD
* XPT

Catigurìa:Acrònimi
Sirpenti

Lu **sirpenti** è nu rèttili dû suttòrdini dî Serpenti. St'armali è vilinusu o nnòcuu. Ci havi lu corpu allungatu ricupertu di squami di variu culuri. E' di forma cilìndrica e privu di zampi, di diminzioni variàbbili di picca cintìmitri a diversi metri. Poti èssiri tirrestri, marinu o poti campari 'n acqua duci. E' carnìvuru, ovìparu o ovovivìparu, cu apparatu uditivu picca sviluppatu e vucca veru dilatàbbili, a li voti furnita di ghiànnuli ca prudùcinu lìquidi vilinusi macari usati 'n midicina. Ci havi na lingua bìfida funziunanti di òrganu tàttili e olfattivu. Quannu lu sirpenti è nicu, veni chiamatu "sirpinteddu".

## Vidi puru
*Scursuni

Catigurìa:Rèttili
Catigurìa:Armali
Catigurìa:850 palori siciliani di basi
Serra (ciurera)

La **serra** è nu lucali o nu nzemi di lucali 'n forma di padigghiuna, cu pariti custituiti di granni vitrati o di fogghi di materia pràstica semirìggida, pi la cultivazzioni di chianti o urtaggi 'n cunnizzioni crimàtichi cuntrullati.

thumb|300px|Pummaroru ntî na serra.
N Sicilia l'agricurtura ntinsiva sfrutta lu sistema dî serri pi prudùciri pummaroru, fraguli e àutri primizzi prima ca ca curtura è praticabbili fora dî serri.

Catigurìa:Agricultura
Prucettu:Acrònimi/Lista dî cumminazzioni di tri littri/S

La **lista dî cumminazzioni di tri littri** - **S**:

* S11
* SAS
* SLO
* SOG
* SRP
* SRR
* SYR

Catigurìa:Acrònimi
Sirratura (cuncegnu)

La **sirratura** è nu cuncegnu miccànicu o alettromiccànicu pi chiùdiri a chiavi porti, spurteddi, canceddi, bauli, casciforti, ecc., custituitu d'un catinazzu ca veni fattu scùrriri d'intra appòsiti guidi midianti miccanismi azziunati di na chiavi.

Catigurìa:Mminzioni umani
Catigurìa:Sicurizza
Felipe Massa

**Felipe Massa** (San Paulu, Brasili, lu 25 aprili 1981) è nu pilota brasilianu di Fòrmula 1. Comu si capisci du cognomu, è d'origini 'taliana, picchì so nannu è puglisi di Cerignola. A pàrtiri dû 2007 havi Kimi Raikkonen comu cumpagnu â Ferrari. Nta sò carriera vinciu diversi gran premi, tra cui lu gran premiu dû Bahrein lu 15 di aprili dû 2007 e chiddu dû Brasili dû 2008.

Ntô 2008 agghicau secunnu ô campiunatu munniali, darreri Lewis Hamilton, chi vincìu lu campiunatu pi nu sulu puntu.

### Cursi vinciuti
* 2006: Turchia, Brasili
* 2007: Bahrain, Spagna, Turchia
* 2008: Bahrain, Turchia, Francia, Europa, Belgiu, Brasili

Massa, Felipe
Massa, Felipe
Massa, Felipe
Firmatura

La **firmatura** è la chiusura, lu firmagghiu d'àbbiti, di vurzi, ecc.

Catigurìa:Mminzioni umani
Catigurìa:Sicurizza
Catigurìa:850 palori siciliani di basi
McLaren

La **McLaren** è na scudirìa di màchini di Fòrmula 1. Vincìu diversi campiunati dû munnu di Fòrmula 1, e già di diversi anni s'attrova tra li megghiu custruttura.

Catigurìa:Sport
Sesamum indicum

Lu **Sesamum indicum** (chiamatu "giurgiulena","giggiulena" o "Ciminu" 'n Sicilia) è na chianta ervàcia dâ famigghia dî Pedaliacee, d'orìggini asiàtica cu fogghi polimorfi, ciuri sulitari ròsii o janchi e frutti a càpsula allungata. Quannu la palora giurgiulena ci havi nu valuri cullittivu, signìfica li simenti di tali chianta, usati speci pi la priparazzioni di pani e duciumi e pi la strazzioni di n'ogghiu.

Catigurìa:Chianti
Sitazzu

Lu **sitazzu** è n'utènzuli custituitu di na riti tisa supra un circu di matiriali rìggidu, usatu pi siparari li parti cchiù fini di na sustanza pruvirulenta o granulari di l'àutri.

Catigurìa:Utènzili